b"\n_START_ARTICLE_\nSant Andreu de la Serreta\n_START_SECTION_\nDescripci\xc3\xb3\n_START_PARAGRAPH_\nEsgl\xc3\xa9sia rom\xc3\xa0nica de petites dimensions d'una sola nau coberta amb volta de can\xc3\xb3 rematada per un absis cobert amb volta de can\xc3\xb3 lleugerament apuntada. L'absis t\xc3\xa9 gaireb\xc3\xa9 la mateixa amplada que la nau de l'esgl\xc3\xa9sia, separada d'aquesta per un arc triomfal que s'enfonsa en els murs de la nau. L'absis t\xc3\xa9 dues finestres de doble esqueixada, l'una al centre de l'absis i l'altre, al mur de migjorn. En aquest mateix mur s'obre la porta d'arc de mig punt adovellat. A ponent s'al\xc3\xa7a el campanar d'espadanya de dos ulls, d'aspecte mass\xc3\xads. L'aparell \xc3\xa9s rudimentari i irregular. La coberta \xc3\xa9s a dues aig\xc3\xbces de teula \xc3\xa0rab. A tramuntana fou constru\xc3\xafda una petita sagristia al segle XVIII.\n_START_SECTION_\nHist\xc3\xb2ria\n_START_PARAGRAPH_\nManquen not\xc3\xadcies concretes sobre aquesta esgl\xc3\xa9sia del municipi de Capolat, lloc que pertanyia al ducat de Cardona, com la resta de l'actual municipi. L'esgl\xc3\xa9sia \xc3\xa9s un edifici del s. XI i no se'n conserva l'acta de consagraci\xc3\xb3."